**25. ЧАС**

РАЗГОВОР С ПОСЛОДАВЦЕМ (2)

**Циљ:** Повећање осећаја самопоуздања у вештини обављања разговора с потенцијалним

послодавцем.

**Задаци:**

1. Учење вештине вођења разговора за посао;

2. Контролисање тока којим тече разговор.

**Материјал:**

1. Прилог за ученике 24-1

2. Прилог за ученике 25-1

**Опис активности**

**Први корак:** Исписати на табли питање "Ко има контролу над током разговора за посао?» и образложити концепт контролисања тока разговора тако да послодавац има контролу над питањима, а кандидат има контролу над одговорима. Рећи ученицима да ће током следеће вежбе добити корисне сугестије како да контролишу ток разговора за посао помоћу одговора које дају. Подсетити се уобичајених питања која послодавац поставља из **Прилога 24-1**, са претходног часа и од ученика тражити да их прокоментаришу и да дају своје предлоге како могу да контролишу разговор. Након тога исписати на табли наслов "Како контролисати ток разговора за посао?", поделити прилог (**Прилог 25-1**) и упоредити са одговорима које су ученици дали.

**Други корак:** Поделити ученике у групе од три члана (са истим улогама као у претходној

вежби) и дати инструкцију: "Сада ћете имати прилику да увежбате одговор на захтев 'реците ми нешто о себи'. Користите сугестије са табле које сте навели у претходној дискусији и вештине представљања на чему смо радили. У улози послодавца само постављате захтев 'реците ми нешто о себи', без додатних потпитања. У улози кандидата настојте да оставите што бољи утисак. Одговор не би требало да траје дуже од 2 минута. Посматрач бележи ток разговора. Када кандидат заврши, посматрач и послодавац дају му повратну информацију о утиску који је на њих оставио. Сви ученици треба да прођу кроз све три улоге.

**Трећи корак**: Наставник даје резиме часа постављајући ученицима следећа питања: Како

сте се осећали у улози кандидата, послодавца и посматрача и које сте проблеме имали?

**Прилог за ученике 25-1**

**Подсетник за вежбу "Како контролисати ток разговора за посао**?"

􀂉 Које су ваше најзначајније способности?

􀂃 можете приказати способности које одговарају захтевима посла и довести их у везу с послом за који конкуришете

􀂃 можете користити конкретне примере

􀂉 Како видите потенцијалне тешкоће у обављању посла за који конкуришете?

􀂃 можете приказати слабост која представља врлину када је у питању тај конкретни посао

􀂉 Како бисте описали своју личност?

􀂃 можете истаћи особину која највише одговара профилу фирме и захтевима конкретног посла

􀂉 Због чега би вас требали запослити?

􀂃 можете истаћи своја знања и способности која су у складу са потребама фирме

􀂃 можете истаћи своје особине личности које одговарају захтевима посла потребама фирме

􀂉 Шта можете учинити за нашу фирму?

􀂃 можете навести очекиване позитивне исходе примене својих знања и способности

􀂃 можете навести примере позитивних исхода примене тих способности на претходним пословима или током школовања

􀂉 Шта вас чини квалификованим за овај посао?

􀂃 можете истаћи своје знање, искуство и способности

􀂃можете навести конкретне примере са претходног посла који су доказ за ваше квалификације

􀂉 Зашто желите да радите за нас?

􀂃 можете довести у везу своје знање и искуство са конкретним послом и потребама фирме

􀂃 можете истаћи своје дугорочне професионалне циљеве

􀂉 Реците нам нешто о себи.

􀂃 можете описати најзначајнија знања, искуства, способности, особине личности, образовање и довести их у везу са послом за који конкуришете\_\_